TEIKĖJŲ KVALIFIKACIJOS REIKALAVIMAI IR REIKALAVIMAI LAIKYTIS KOKYBĖS VADYBOS SISTEMOS STANDARTŲ

1. Tiekėjas, visi Tiekėjų grupės nariai ir Subtiekėjai bei kiti ūkio subjektai, kurių kvalifikacija ar pajėgumais Tiekėjas remiasi pateikia užpildytą ir pasirašytą Europos bendrąjį viešojo pirkimo dokumentą pagal VPĮ 50 straipsnyje nustatytus reikalavimus.
2. Tiekėjo kvalifikacija ir, jeigu taikytina, atitiktis kokybės vadybos sistemos ir (arba) aplinkos apsaugos vadybos sistemos standartų reikalavimams turi būti įgyta iki pasiūlymų pateikimo termino pabaigos (susipažinimo su pasiūlymais dienos).
3. Užsienio valstybėse išduoti kvalifikaciją patvirtinantys dokumentai turi būti legalizuoti arba patvirtinti pažyma (Apostille), išskyrus atvejus, kai pagal Lietuvos Respublikos tarptautines sutartis ar Europos Sąjungos teisės aktus dokumentas yra atleistas nuo tvirtinimo pažyma (Apostille).

4. Ekonominės, finansinės būklės ir  techninio pajėgumo reikalavimai
	Eil. 
Nr.
	Kvalifikacijos reikalavimai
	Kvalifikacijos reikalavimus įrodantys dokumentai

	4.1.
	Tiekėjas per paskutinius 3 metus arba per laiką nuo Tiekėjo įregistravimo dienos (jeigu tiekėjas vykdė veiklą mažiau nei 3 metus) yra sėkmingai įvykdęs arba vykdo bent vieną ar daugiau informacinės sistemos kūrimo ir/ar diegimo, modifikavimo, tobulinimo ir/ar palaikymo sutartį, kurių bendra vertė ne mažesnė nei 13.000 be PVM. Jei tiekėjas teikia informaciją apie vykdomą (-as) sutartį (-is), laikoma, kad jo patirtis atitinka keliamą reikalavimą, jei vykdomos (-ų) sutarties (-ių) įvykdyta dalies (-ių) bendra vertė per pastaruosius 3 metus arba per laiką nuo tiekėjo įregistravimo dienos (jei tiekėjas vykdo veiklą mažiau nei 3 metus) yra ne mažesnė nei 13.000 EUR be PVM. 

	a) Tiekėjo nurodytų užsakovų pažymos ar kiti dokumentai (pvz., paslaugų priėmimo perdavimo aktai, atsiliepimai ir pan.) apie tai, kad sutartys buvo įvykdytos tinkamai, kuriuose turi būti nurodyta: paslaugų suteikimo vieta, paslaugų teikimo pradžios ir pabaigos datos, informacija apie tai, kad paslaugos buvo suteiktos tinkamai. 
b) subtiekimo arba jungtinės veiklos sutarties išrašas ar kitas dokumentas, kuriame matytųsi savarankiškai tiekėjo suteiktų paslaugų vertės dalis pagrindinėje sutartyje (pateikiama, jeigu tiekėjas paslaugos suteikė  pagal subtiekimo arba jungtinės veiklos sutartį). 
CVP IS priemonėmis pateikiamos skaitmeninės dokumentų kopijos 


	4.2.
	Tiekėjas sutarties vykdymui turės veikiančią, internetu prieinamą pagalbos tarnybą, kuri būtų suderinama su ITIL, bei portalą (angl. Service desk), kurie suteiktų galimybę:
a) Perkančiajai organizacijai ir teikėjui registruoti PĮ problemų, klaidų ir gedimų paraiškas;
b)  sektų paraiškų vykdymo eigą ir informuotų Perkančiąja organizacija apie problemų, klaidų ir gedimų šalinimo rezultatus.
	Pateikiamas vadovo raštas, patvirtinantis, kad pasiūlytai programinei įrangai turės veikiančią pagalbos tarnybą ir veikiantį kreipinių ir incidentų sprendimo procesą.
Pateikiama skaitmeninė dokumento kopija*.




Profesinio pajėgumo reikalavimai 

	
	
	

	4.3.
	Tiekėjas turi pasiūlyti kvalifikuotą(-us) specialistą(-us), kuris(-ie) turi atitikti žemiau nurodytus reikalavimus.


 


	Pagrindinių specialistų sąrašas, jų gyvenimo aprašymai (CV) bei kvalifikacijos reikalavimus patvirtinančių diplomų ir pažymėjimų, sertifikatų ar rekomendacijų kopijos; įvykdytų projektų (sutarčių) sąrašas, kuriame nurodoma projekto pavadinimas, užsakovas, kontaktinis asmuo ir jo telefonas. 
Ekspertų kvalifikaciją įrodantys dokumentai:

	4.3.1.
	Programuotojas, kuris turi:
1) programuotojo kvalifikaciją;
2) turi turėti tarptautiniu mastu pripažintą siūlomos taikomųjų programų kūrimo technologijos programavimo specialisto kvalifikaciją;

Specifinė patirtis:
1) turi turėti ne trumpesnę nei 3 metų patirtį prižiūrint ir vystant informacinių sistemos logikos ir naudotojo sąsajos sluoksnius, pagrįstus internetine sąsaja, tvarkant informacinių sistemų duomenis, jų sąsajas su klasifikatoriais.

	Programuotojo kvalifikacija turi būti patvirtinta sistemoje naudojamos  technologijos Microsoft Certified Solutions Developer, SharePoint Applications, Microsoft Certified Systems Expert: SharePoint sertifikatu arba lygiaverčiu dokumentu.



5. Perkančioji organizacija nereikalauja, kad tiekėjai laikytųsi kokybės vadybos sistemos ir (arba) aplinkos apsaugos vadybos sistemos standartų.
__________

